Σύσταση Γραφείου Μηχανογράφησης και κλάδων Προσωπικού αντίστοιχης ειδικότητας στο Ταμείο Πρόνοιας Προσωπικού Οργανισμού Λιμένος Θεσ/νίκης (Ο.Λ.Θ.).Υπηρεσία Μηχανογράφησης - Αρμοδιότητες Στο Ταμείο Προνοίας Προσωπικού Ο.Λ.Θ. συνιστάται Γραφείο Μηχανογράφησης με τις εξής αρμοδιότητες: α. Η μέριμνα για τη μηχανογράφηση όλων των εργασιών του Ταμείου ως και την εφαρμογή επεξεργασίας κειμένου. β. Η μέριμνα για την κωδικοποίηση υπηρεσιακών στοιχείων, όπου παρίσταται ανάγκη. γ. Η τήρηση, ενημέρωση και ταξινόμηση των Μηχανογραφικών αρχείων. δ. Η καλή λειτουργία, εκμετάλλευση και συντήρηση του εξοπλισμού, η προετοιμασία δεδομένων, ο έλεγχος εισόδου - εξόδου και η ασφάλεια του όλου συστήματος. Αρθρο 2 Σύσταση Κλάδων - Μεταφορά θέσεων Στο Ταμείο Πρόνοιας Προσωπικού Ο.Λ.Θ. συνιστάται:. Κλάδος ΤΕ Πληροφορικής της Κατηγορίας ΤΕ (ειδικότητας Πληροφορικής), στον οποίο μεταφέρεται μία (1) κενή θέση του Κλάδου ΤΕ Διοικητικού - Λογιστικού και Κλάδος ΔΕ Προσωπικού Ηλεκτρονικών Υπολογιστών (ειδικότητας Προγραμματιστών Ηλεκτρονικών Υπολογιστών), στον οποίο μεταφέρεται μία (1 ) κενή θέση του Κλάδου ΔΕ Διοικητικού - Λογιστικού Προσόντα διορισμού για την πλήρωση των πιο πάνω θέσεων ορίζονται τα προβλεπόμενα στο Π.Δ. 194/88 (ΦΕΚ 84/Α/88), όπως τροποποιήθηκε με το Π.Δ. 172/92 (ΦΕΚ81/Α792). Οι θέσεις των Κλάδων ΤΕ Διοικητικού - Λογιστικού και ΔΕ Διοικητικού - Λογιστικού της κατηγορίας ΤΕ και ΔΕ αντίστοιχα που προβλέπονται από το άρθρο 3 του Π.Δ/τος 10/7.1.88 «Οργανισμός Ταμείου Προνοίας Προσωπικού Οργανισμού Λιμένος Θεσ/νίκης» (ΦΕΚ 7/Α788), αναδιαρθρώνονται ως εξής: ΚΑΤΗΓΟΡΙΑ ΤΕ Κλάδος ΤΕ Διοικητικός - Λογιστικός, θέση μία (1). ΚΑΤΗΓΟΡΙΑ ΔΕ Κλάδος ΔΕ Διοικητικός - Λογιστικός, θέσεις δύο (2). Στο προβλεπόμενο από το άρθρο 1 Γραφείο, προΐσταται υπάλληλος του Κλάδου ΤΕ Πληροφορικής ή ΔΕ Προσωπικού Η/Υ. Κατά τα λοιπά ισχύουν και εφαρμόζονται οι διατάξεις του Π.Δ. 10/88 (ΦΕΚ 7/Α/88). Στον Υφυπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος διατάγματος.